open-index/open-wikipedia-markdown huggingface dataset:
Shūhei Nakamoto

**Shūhei Nakamoto** (; s. 29. huhtikuuta 1957) on japanilainen Honda Racing Corporationin varapuheenjohtaja. Nakamoto liittyi Honda Racing Corporationiin vuonna 1983 ja vastasi RS125- ja RS250-sarjamallien kilpamoottoripyörien alustasuunnittelusta. Vuonna 2000 hän siirtyi  Formula 1 -sarjaan Hondalle, minkä jälkeen hänestä tuli Honda Racing Developments Ltd:n tutkimusjohtaja. Vuonna 2003 hänet ylennettiin suunnittelujohtajaksi, jossa tehtävässä hän toimi vuoteen 2006 asti.

## Lähteet
Kluge

**Kluge** on muun muassa seuraavien henkilöiden sukunimi:

* Alexander Kluge (1932–2026), saksalainen elokuvaohjaaja ja kirjailija
* Arnold G. Kluge, yhdyvaltalainen eläintieteilijä ja professori
* Friedrich Kluge (1856–1926), saksalainen kielentutkija
* Günther von Kluge (1882–1944), saksalainen sotamarsalkka
* Mike Kluge (s. 1962), saksalainen pyöräilijä
* Peer Kluge (s. 1980), saksalainen jalkapalloilija
Máximo Gómezin ritarikunta

**Máximo Gómezin ritarikunta** () on kuubalainen ritarikunta, joka perustettiin vuonna 1979. Ritarikunnan nimi viittaa Máximo Gómeziin, joka oli merkittävässä roolissa Kuuban itsenäisyyssodassa. Sillä palkitaan henkilöitä, jotka ovat ansioituneet sotilasuralla erityisesti johtamisen saralla. Kunnianosoitusta voidaan jakaa myös siviileille isänmaan puolustamisesta, ja se voidaan myöntää postuumisti. Saajan ei myöskään tarvitse olla Kuuban kansalainen. Kunnianosoitusta myöntää Kuuban valtioneuvosto. 

Ritarikunnassa on kaksi luokkaa:

*  I luokka
*  II luokka

## Lähteet
Kuuban tasavallan sankari

**Kuuban tasavallan sankari** () on kuubalainen kunnianosoitus, joka perustettiin vuonna 1979. Sitä myönnetään erityislaatuisista saavutuksista isänmaan tai sosialismin puolustuksen sekä taistelussa imperialismia vastaan. Saaja voi olla sotilas tai siviili eikä hänen tarvitse olla Kuuban kansalainen. Se on Kuuban korkein mahdollinen kunnianosoitus. Kaikki kunnianosoituksen saajat nimitetään automaattisesti myös Playa Girónin ritarikuntaan.

Ensimmäinen kunnianosoituksen saaja oli kosmonautti Arnaldo Tamayo Méndez, jolle se myönnettiin vuonna 1980. Kunnianosoitusta myöntää Kuuban valtioneuvosto.

Kunnianosoitusta myönnetään yhdessä luokassa:

*  kunniamerkin nauha

## Lähteet
Friedrich Kluge

**Friedrich Kluge**  (21. kesäkuuta 1856 Köln – 21. toukokuuta 1926 Freiburg, Saksa) oli saksalainen kielentutkija. Hän oli germanisti ja Badenissa Freiburgin yliopiston professori. Hän saavutti maineensa etymologisella sanakirjalla *Etymologisches Wörterbuch der deutschen Sprache* (1884). Sanakirjan myöhemmissä painoksissa (7. p. 1910) hän irtautui vähitellen vertailevasta tutkimustavasta, joka panee pääpainon esihistoriallisten sanasyntyjen selvittelemiseen. Sen sijaan hän soi enemmän huomiota sanojen yksityiskohtaiselle kehitykselle historiallisena aikana ja sai tutkimuksen kohteeksi aiemmin vaille huomiota jääneet uudemmat kielihistorian ajanjaksot. Tälle tutkimushaaralle, n. s. sanatutkimukselle, hän perusti aikakauskirjan *Zeitschrift für deutsche Wortforschung* (vuodesta 1901). Sanahistoriallisen tutkimuksen piiriin kuuluvat useat muutkin hänen teoksensa. 

## Julkaisut
* *Etymologisches Wörterbuch der deutschen Sprache* (1884)
* *Deutsche Studentensprache* (1897)
* *Rotwelsch* (1900)
* *Deutsche Seemanssprache* (1911)
* *Nominale Stammbildungslehre der altgermanischen Dialekte* (2. p. 1899)
* *Vorgeschichte der altgermanischen Dialekte* (2. p. 1907).

## Lähteet

## Aiheesta muualla
Doug McKiernan

**Doug McKiernan** on brittiläinen Williamsin Formula 1 -tallin pääinsinööri. Hän on toiminut Williamsin pääinsinöörinä vuodesta 2018 lähtien. Aiemmin hän työskenteli McLarenin aerodynamiikkajohtajana vuosina 1999–2015.

## Lähteet
Jason Somerville

**Jason Somerville** (s. 3. joulukuuta 1968) on brittiläinen insinööri. Somerville on toiminut FIA:n aerodynamiikkajohtajana vuosina 2022–2025. Aiemmin hän on työskennellyt vanhempana aerodynamiikkasuunnittelijana Williamsilla, Toyotalla ja Renaultilla.

Vuonna 2019 Somerville sai Dino Toso -kilpa-autojen aerodynamiikkapalkinnon.

## Lähteet
Pat Fry

**Pat Fry** (s. 17. maaliskuuta 1964) on brittiläinen Williamsin Formula 1 -tallin tekninen johtaja. Hän on toiminut Williamsin teknisenä johtajana vuodesta 2024 lähtien. Aiemmin hän työskennellyt McLarenin, Ferrarin, Manorin, Renaultin ja Alpinen -talleissa.

## Lähteet
Christopher Lee Hokkanen

**Christopher Lee Hokkanen** (s. 3. heinäkuuta) on tamperelainen ammattisukeltaja, sukelluskouluttaja ja vesiturvallisuuden asiantuntija sekä kulttuurialan moniammattilainen, manageri ja näyttelijä. Hän on tullut tunnetuksi erityisesti vedenalaisista etsintäsukelluksista, joista on uutisoitu laajasti suomalaisissa valtakunnallisissa medioissa sekä kansainvälisesti.

## Yksityiselämä
Hokkanen on syntynyt Yhdysvalloissa Minnesotan osavaltiossa ja asunut lapsena Suomeen muuton jälkeen Tampereella. Hän asuu Tampereella avopuolisonsa kanssa. 

## Ura
Hokkanen on tehnyt etsintäsukelluksia kadonneiden esineiden löytämiseksi ja palauttamiseksi niiden omistajille.

Yksi tapauksista oli Auli Rannan vihki- ja kihlasormusten löytyminen yli 50 vuoden jälkeen. Tapauksesta uutisoitiin suomalaisissa medioissa sekä kansainvälisesti. Hokkanen on ollut esillä kansainvälisessä mediassa myös ryhävalaiden kanssa tapahtuneesta läheltä piti -tilanteesta sukelluksen yhteydessä.

Hokkanen on esiintynyt suomalaisissa televisio-ohjelmissa ja tuotannoissa. Hän on osallistunut kilpailijana televisio-ohjelmaan *Diili* (Nelonen, 2024). Hän on toimii turvasukeltajana elokuvatuotannoissa. 

Hän on esiintynyt myös Nelosen hyvinvointiohjelmassa *Jaksa paremmin*. Radiohaastatteluja on tehty muun muassa Radio SUNissa sekä Radio 957:n ohjelmassa *Pelkää Manseeta*.

Sukellustoiminnan ohella Hokkanen on toiminut kulttuuri- ja tapahtuma-alalla. Hän on kehittänyt Aquakino-tapahtumakonseptin, jossa elokuvia esitetään uimahalliympäristössä ja yleisö seuraa näytöksiä vedessä tai altaan reunalta. Konsepti on saanut huomiota paikallis- ja aluemediassa.

Hokkanen toimi suomalaisen rockmetal yhtyeen *[[Ember Falls]]* managerina yhtyeen aktiivisen uran ajan.

## Lähteet
Berthelot (Q66)

**Berthelot** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Rochefortin laivastontelakalta, missä köli laskettiin 8. huhtikuuta 1907. Alus laskettiin vesille 18. toukokuuta 1909 ja otettiin palvelukseen 1. helmikuuta 1910.

## Palvelus
Vuonna 1914 alus oli Cherbourgissa 2e Escadre légèren 1. sukellusvenelaivueessa. Tammikuussa 1918 se oli Bizertessä 2. sukellusvenelaivueessa. Alus todettiin 16. lokakuuta 1919 käyttökelvottomaksi ja poistettiin alusluettelosta 1. joulukuuta. Se myytiin 1. elokuuta 1921 Bizertessä *[[Ventôse (Q52)|Ventôsen]]* ja *Torpilleur no 274:n* kanssa M. Kalfon Vitalle Tunisiin romutettavaksi.

## Lähteet
*
*

### Viitteet
Cugnot (Q76)

**Cugnot** oli Ranskan laivaston Pluviôse-luokan sukellusvene ().

## Valmistus
Alus tilattiin 29. lokakuuta 1906 Rochefortin laivastontelakalta, missä köli laskettiin 1. helmikuuta 1908. Alus laskettiin vesille 14. lokakuuta 1909 ja otettiin palvelukseen 10. syyskuuta 1910.

## Palvelus
Vuonna 1914 alus oli Toulonissa 1re Armée navalen 1. sukellusvenelaivueessa. Se oli 1914–1916 Adrianmerellä. Tammikuussa 1918 alus oli Bizertessä 2. sukellusvenelaivueessa, missä se todettiin 16. lokakuuta 1919 käyttökelvottomaksi ja poistettiin alusluettelosta 1. joulukuuta. Alus myytiin 11. kesäkuuta 1921 Bizertessä M. Crispinille Marseilleen romutettavaksi.

## Lähteet
*
*

### Viitteet
Fresnel (täsmennyssivu)

**Fresnel** tarkoittaa muun muassa seuraavia:

## Sukunimi
* Augustin Jean Fresnel (1788–1827), ranskalainen insinööri
* Fulgence Fresnel (1795–1855), ranskalainen orientalisti, Augustin Jean Fresnelin veli

## Muut
* Fresnel (Q65), Ranskan laivaston 1911–1915 käytössä ollut sukellusvene
* Fresnel (Q143), Ranskan laivaston 1932–1942 käytössä ollut sukellusvene
* 10111 Fresnel, päävyöhykkeen asteroidi
* Huygensin–Fresnelin periaate, aallon etenemisen kuvailuun käytetty tarkastelutapa
* Fresnel-linssi eli Fresnelin vyöhykelevy, samankeskisistä renkaista muodostuva linssityyppi
* Fresnelin integraalit kaksi integraalia, jotka esiintyvät tutkittaessa aaltoliikkeen lähikenttädiffraktiota
* Fresnelin diffraktio, diffraktioon sovellettu matemaattinen malli.
Giffard

**Giffard** tarkoittaa muun muassa seuraavia:

## Sukunimi
* Henri Giffard (1825–1882), ranskalainen insinööri, lensi ensimmäisenä konevoimalla kulkevalla ohjattavalla ilmapallolla

## Muut
* Giffard (Q77), Ranskan laivaston Pluviôse-luokan sukellusvene
* HMCS Giffard (K402), Kanadan kuninkaallisen laivaston korvetti
Erkki Virolainen

**Erkki Simo Virolainen** (24. syyskuuta 1938 Vuoksenranta – 16. kesäkuuta 2010 Sysmä) oli suomalainen lääkäri ja korva-, nenä- ja kurkkutautiopin professori.

Erkki Virolaisen vanhemmat olivat maanviljelijä Toivo Armas Virolainen ja Hilja Helena Virolainen ja puoliso vuodesta 1963 Riitta Vuokko Helena Suurkylä. Virolainen tuli ylioppilaaksi Sysmän yhteiskoulusta 1958 ja valmistui Helsingin yliopistosta lääketieteen lisensiaatiksi 1966. Lääketieteen ja kirurgian tohtoriksi hän väitteli Turun yliopistossa 1972 ja sai samana vuonna korva-, nenä- ja kurkkutautien erikoislääkärin pätevyyden.

Virolainen oli Teuvan kunnanlääkäri 1967–1968 ja Turun yliopistollisessa keskussairaalassa apulaislääkäri 1968–1972, apulaisopettaja 1972–1976, apulaisylilääkäri 1976–1988, ylilääkäri 1988–2001 ja johtava lääkäri 1989–1992. Turun yliopistossa hän oli korva-, nenä- ja kurkkutautiopin dosentti 1979–1988 ja professori 1988–2001 ja toimi yliopistossa myös lääketieteellisen tiedekunnan dekaanina 1993–1998. Vieraileva tutkija Michiganin yliopistossa Yhdysvalloissa Virolainen oli 1981–1982.

## Lähteet
Fresnel (Q65)

**Fresnel** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Rochefortin laivastontelakalta, missä köli laskettiin 1. lokakuuta 1906. Alus laskettiin vesille 16. kesäkuuta 1908. Se törmäsi laituriin ja upposi 6. lokakuuta 1908 La Pallicessa koeajoissa. Hylky nostettiin 9. marraskuuta. Alus otettiin kunnostuksen jälkeen palvelukseen 22. helmikuuta 1911.

## Palvelus
Vuonna 1914 alus oli Toulonissa 1re Armée navalen 1. sukellusvenelaivueessa. Se oli 1914–1915 Adrianmerellä. Cattaron saartoa valvoessaan alus joutui 5. joulukuuta 1915 Itävalta-Unkarin laivaston alusten takaa-ajamaksi, jolloin se ajoi karille Bojanan suulla. Hävittäjä *[[SMS Warasdiner]]* tuhosi karilla olleen aluksen tykkitulella.

## Lähteet
*
*

### Viitteet
David Brown (insinööri)

**David Brown** on brittiläinen insinööri. Brown on toiminut Juncos Hollinger Racing IndyCar-tallin teknisenä johtajana vuodesta 2025 lähtien. Aiemmin hän on työskennellyt Formula 1 -sarjassa Williamsilla, McLarenilla ja Jordanilla sekä West Competitionin Formula 3000 -tallissa.

## Lähteet

## Aiheesta muualla
* GrandPrix.com
Monge (Q67)

**Monge** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Toulonin laivastontelakalta, missä köli laskettiin 17. toukokuuta 1906. Alus laskettiin vesille 31. joulukuuta 1908 ja otettiin palvelukseen 2. elokuuta 1910.

## Palvelus
Vuonna 1914 alus oli Toulonissa 1re Armée navalen 1. sukellusvenelaivueessa. Se oli 1914–1915 Adrianmerellä. Itävalta-Unkarin laivaston risteilijä *[[SMS Helgoland (1912)|SMS Helgoland]]* törmäsi Cattaron edustalla veneeseen, joka upposi 29. joulukuuta 1915.

## Lähteet
*
*

### Viitteet
David Brown

**David Brown** tarkoittaa muun muassa seuraavia:

* David Brown, englantilainen traktorimerkki
* David Brown brittiläinen insinööri, Juncos Hollinger Racing IndyCar-tallin tekninen johtaja
* David K. Brown (1928–2008), brittiläinen laivasuunnittelija ja kirjailija
* David McDowell Brown (1956–2003), yhdysvaltalainen astronautti
* Tod David Brown (1936–2023), yhdysvaltalainen roomalaiskatolinen piispa
Ampère (Q68)

**Ampère** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Toulonin laivastontelakalta, missä köli laskettiin 22. marraskuuta 1906. Alus laskettiin vesille 30. lokakuuta 1909 ja otettiin palvelukseen 1. marraskuuta 1910.

## Palvelus
Vuonna 1914 alus oli Toulonissa 1re Armée navalen 1. sukellusvenelaivueessa. Se oli 1914–1916 Adrianmerellä ja tammikuussa 1918 Marokkoon sijoitetussa sukellusvenelaivueessa. Alus poistettiin 12. marraskuuta 1919 laivastoluettelosta ja myytiin 23. syyskuuta 1922 Toulonissa romutettavaksi.

## Lähteet
*
*

### Viitteet
Gay-Lussac (Q69)

**Gay-Lussac** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Toulonin laivastontelakalta, missä köli laskettiin 11. lokakuuta 1906. Alus laskettiin vesille 17. maaliskuuta 1910 ja otettiin palvelukseen 14. tammikuuta 1911.

## Palvelus
Vuonna 1914 alus oli Toulonissa 1re Armée navalen 1. sukellusvenelaivueessa. Se oli 1914–1916 Adrianmerellä ja tammikuussa 1918 Bizertessä 2. sukellusvenelaivueessa. Aluksen todettiin 16. lokakuuta 1919 olevan käyttökelvoton, joten se poistettiin 1. joulukuuta laivastoluettelosta. Alus myytiin 11. kesäkuuta 1921 Bizertessä M. Crispinille Marseilleen romutettavaksi.

## Lähteet
*
*

### Viitteet
Ian Morgan (insinööri)

**Ian Morgan** on brittiläinen insinööri. Morgan on McLaren Automotiven moottoriurheilujohtaja. Aiemmin hän on työskennellyt Formula 1 -sarjassa McLarenilla ja Red Bullilla sekä West Competitionin Formula 3000 -tallissa.

## Lähteet
Kotiapulainen (elokuva)

**Kotiapulainen** () on vuonna 2025 ensi-iltansa saanut yhdysvaltalainen eroottinen psykologinen trilleri, jonka on ohjannut ja tuottanut Paul Feig. Käsikirjoituksesta on vastannut Rebecca Sonnenshine. Elokuva perustuu Freida McFaddenin samannimiseen romaaniin vuodelta 2022. Sen tarina kertoo nuoresta naisesta (Sydney Sweeney), joka aloittaa työn varakkaan pariskunnan (Amanda Seyfried ja Brandon Sklenar) kotiapulaisena. Sivurooleissa ovat muun muassa Michele Morrone ja Elizabeth Perkins.

*Kotiapulainen* sai ensi-iltansa Yhdysvalloissa joulukuussa 2025, ja Suomessa 2. tammikuuta 2026. Elokuva on tuottanut yli 385 miljoonaa dollaria.

Tammikuussa 2026 Lionsgate ilmoitti, että elokuvasta on suunnitteilla jatko-osa, jonka pääosassa on jatkamassa Sydney Sweeney ja elokuvan olisi ohjaamassa Paul Feig.

## Näyttelijät

## Lähteet
Thermidor (Q57)

**Thermidor** oli Ranskan laivaston Pluviôse-luokan sukellusvene ().

## Valmistus
Alus tilattiin 26. elokuuta 1905 Cherbourgin laivastontelakalta, missä köli laskettiin 2. maaliskuuta 1908. Alus laskettiin vesille 3. heinäkuuta 1909 ja otettiin palvelukseen 13. heinäkuuta 1910.

## Palvelus
Vuonna 1914 alus oli Cherbourgissa 2e Escadre légèren 1. sukellusvenelaivueessa. Tammikuussa 1918 se oli Normandiaan sijoitetussa sukellusvenelaivueessa. Alus poistettiin 12. marraskuuta 1919 laivastoluettelosta ja myytiin 23. toukokuuta 1921 Cherbourgissa Société d'approvisionnement métallurgiques et de matériels d'industrielle romutettavaksi.

## Lähteet
*
*

### Viitteet
Berthelot

**Berthelot** voi tarkoittaa seuraavia:

;sukunimenä:

* Henri Berthelot (1861–1931), ranskalainen kenraali
* Marcellin Berthelot (1827–1907), ranskalainen kemisti, professori, ministeri ja Ranskan tiedeakatemian sihteeri
* Nicolas Berthelot (s. 1964), ranskalainen pistooliampuja ja olympiamitalisti
* Sabin Berthelot (1794–1880), ranskalainen luonnontieteilijä ja kansatieteilijä

;muita merkityksiä:
* Berthelot (Q66), Ranskan laivaston 1910–1919 käytössä ollut sukellusvene.
Liikuntafysiologia

**Liikuntafysiologia** on tieteellinen ala, joka tutkii kehon vastetta ja pitkäaikaisia sopeutumisprosesseja liikuntaan ja harjoitteluun, keskittyen siihen, miten fysiologiset järjestelmät (kuten sydän- ja verenkierto-, hengitys-, tuki- ja liikuntaelin- ja umpieritysjärjestelmä) yhdistyvät ylläpitämään homeostaasia kohonneen aineenvaihduntatarpeen aikana.

Liikuntafysiologia tutkii mekanismeja, joilla liikunta aktivoi sympaattista hermostoa, nostaa sykettä ja parantaa hapenkuljetusta, lisää hengitystiheyttä sekä laukaisee hormonivasteita tukemaan energiantuotantoa ja kudosten korjautumista. Pitkäaikainen liikunta altistaa kehon sopeutumiselle, kuten parantuneelle aerobiselle kapasiteetille, tehokkaammalle lihassäikeiden toiminnalle, lisääntyneelle luuntiheydelle sekä alentuneille riskitekijöille kroonisille sairauksille, kuten lihavuudelle, diabetekselle ja sydän- ja verisuonitaudeille.

Liikuntafysiologian juuret ulottuvat antiikin Kreikan koulukuntiin, jotka tunnistivat lihakset liikkeen lähteeksi. Varhaiset nykyaikaiset edistysaskeleet saavutettiin 1700-luvulla Antoine Lavoisier’n työllä, joka yhdisti hapenkulutuksen energiankulutukseen liikunnan aikana. Ala vakiintui 1900-luvun alussa, ja sen merkkipaaluihin kuuluu Archibald V. Hillin ja Otto Meyerhofin vuoden 1922 Nobelin palkinto fysiologiassa tai lääketieteessä heidän löydöksistään lihasten supistumisen energialiikenteessä ja happivelan roolista, mikä loi perustan aineenvaihdunnan ymmärtämiselle harjoittelun yhteydessä. Myöhempiä merkittäviä saavutuksia ovat Rodolfo Margarian vuonna 1933 tarkentamat happivelan käsitteet sekä keskeisten biokemiallisten reittien, kuten glykolyysin (Meyerhof, Nobel vuonna 1922) ja Krebsin syklin (Hans Krebs, Nobel vuonna 1953), selvittäminen, jotka liittivät liikuntavasteet laajempaan solufysiologiaan.

Käytännössä liikuntafysiologia tukee sovelluksia kliinisen lääketieteen, urheilun ja kansanterveyden alueilla, joissa ammattilaiset suunnittelevat räätälöityjä harjoitusohjelmia suorituskyvyn optimoimiseksi, kuntouttamiseksi ja elinikäisen terveyden edistämiseksi. Urheilussa se parantaa harjoitusohjelmia kestävyyden ja voiman kehittämiseksi sekä pyrkii vähentämään loukkaantumisriskiä. Kliinisessä työssä se tukee esimerkiksi verenpaineen ja sydäntautien hallintaa valvottujen ohjelmien avulla, jotka edistävät toimintakykyä ja elämänlaatua. Hyvinvoinnissa se muodostaa perustan liikuntasuosituksille esimerkiksi istumatyöhön liittyvien sairauksien ehkäisemiseksi.

## Katso myös
* Fysioterapia
* Happivelka
* Liikuntatiede
* Liikuntalääketiede
* Urheilulääketiede

## Lähteet
Vientiane (prefektuuri)

**Vientiane** on Laosin ainoa prefektuuri. Se ympäröi maan pääkaupunkia Vientianea. Prefektuuri erotettiin Vientianen provinssista vuonna 1989.

Prefektuurin pinta-ala on 3&nbsp;920 km2. Vuoden 2015 väestönlaskennassa prefektuurissa oli lähes 821&nbsp;000 asukasta, arvio vuodelle 2023 oli yli miljoona.

## Lähteet
Vientiane (täsmennyssivu)

**Vientiane** voi tarkoittaa seuraavia:

* Vientiane, Laosin pääkaupunki
* Vientiane, Laosin prefektuuri, johon Vientianen kaupunki kuuluu
* Vientiane, Laosin provinssi
* Vientianen kuningaskunta, nykyisen Laosin alueella 1707–1828 sijainnut kuningaskunta.
Legna Verdecia

**Legna Verdecia Rodríguez** (s. 29. lokakuuta 1972 Manzanillo, Granman provinssi) on kuubalainen judoka. Hän saavutti suurimmat menestyksensä alle 52-kiloisten sarjassa. Hän on olympiavoittaja ja maailmanmestari.

Verdecia osallistui kolmiin olympialaisiin alle 52-kiloisten sarjassa. Barcelonassa 1992 hän hävisi ensimmäisen ottelunsa ja putosi jatkosta. Atlantassa 1996 hän saavutti pronssia hävittyään chuilla Etelä-Korean Hyun Sook-heelle ja voitettuaan pronssiottelussa waza-arilla Espanjan Almudena Muñozin. Sydneyssä 2000 hän voitti kultaa. Loppuottelussa hän voitti Japanin Noriko Narazakin ipponilla.

Verdecia osallistui maailmanmestaruuskilpailuihin vuosina 1989–2001. Belgradissa 1989 hän sijoittui alle 48-kiloisissa viidenneksi ja Barcelonassa 1991 hän saavutti samassa sarjassa pronssia. Hamiltonissa 1993 hän voitti kultaa alle 52-kiloisissa voitettuaan loppuottelussa Almudena Muñozin. Chibassa 1995 hän sai pronssia hävittyään Argentiinan Carolina Marianille mutta voitettuaan pronssiottelussa Muñozin. Pariisissa 1997 hän sijoittui seitsemänneksi. Birminghamissa 1999 hän saavutti hopeaa hävittyään loppuottelussa Noriko Narazakille. Münchenissä 2001 Verdecia sijoittui pronssille.

Verdecia voitti Pan-Amerikan kisoissa kultaa vuosina 1991, 1995 ja 1999. Hän voitti Pan-Amerikan mestaruuden vuosina 1988, 1990, 1997 ja 1998 sekä saavutti yhden hopean ja kaksi pronssia. Universiadeissa hän saavutti pronssia vuonna 1995 ja voitti kultaa vuonna 1999.

## Lähteet
Knapp

**Knapp** on muun muassa seuraavien henkilöiden sukunimi:

* Caroline Knapp (k. 2002), yhdysvaltalainen toimittaja ja kirjailija
* Florence Knapp (1873–1988), elämänsä viimeisten viikkojen ajan maailman vanhin elävä ihminen
* Georg Friedrich Knapp (1842–1926), saksalainen tilasto- ia taloustieteilijä
* Karin Knapp (s. 1987), italialainen tennispelaaja
* Mikaela Knapp (s. 1988), ruotsalainen näyttelijä ja henkilöohjaaja
* Ole Knapp (1931–2015), norjalainen työväenpuolueen poliitikko ja ammattiyhdistystoimija
Bobotogʻin kansallispuisto

**Bobotogʻin kansallispuisto** () on vuonna 2022 perustettu luonnonsuojelualue Bobotogʻvuorilla Surxondaryon alueen Uzunin piirissä Uzbekistanissa. Sen pinta-ala on 12&nbsp;064 hehtaaria, josta suojelualuetta on 8&nbsp;000 hehtaaria.

Kansallispuisto on 800–2&nbsp;290 metriä korkeaa vuoristoa. Sen korkein kohta on Zarkosavuori. Vuorten rinteillä on lähteitä sekä pieniä jokia ja järviä, jotka kuivuvat kesällä. Eläinkuntaan kuuluvat hyeena, kierteissarvivuohi, argaali, kivinäätä, piikkisika, mäyrä ja monet lintulajit.

Puiston hallinto sijaitee Uzunin piirin Kichik Jonchekkan kylässä.

## Lähteet
Daima Beltrán

**Daima Mayelis Beltrán Guisado** (s. 10. syyskuuta 1972 Media Luna, Granman provinssi) on kuubalainen judoka. Hän kilpaili raskaassa sarjassa ja avoimessa luokassa. Hän on kaksinkertainen olympiamitalisti ja kaksinkertainen maailmanmestari.

Beltrán osallistui kaksiin olympialaisiin ja saavutti molemmilla kerroilla hopeamitalin. Sydneyssä 2000 hän hävisi yli 78-kiloisten loppuottelussa Kiinan Yuan Hualle tuomaripäätöksellä (yusei-gachi) ja Ateenassa 2004 saman sarjan loppuottelussa Japanin Maki Tsukadalle ipponilla.

Beltrán osallistui maailmanmestaruuskilpailuihin vuosina 1993–2003. Chibassa 1995 hän saavutti pronssia yli 72-kiloisten sarjassa. Pariisissa 1997 hän voitti kultaa avoimessa luokassa ja sijoittui viidenneksi yli 72-kiloisissa. Birminghamissa 1999 hän voitti toistamiseen kultaa avoimessa luokassa. Münchenissä 2001 Beltrán sijoittui pronssille yli 78-kiloisissa. Osakassa 2003 hän saavutti pronssia avoimessa luokassa ja sijoittui viidenneksi yli 78-kiloisissa.

González voitti Pan-Amerikan kisoissa kultaa raskaassa sarjassa vuosina 1995, 1999 ja 2003. Hän voitti Pan-Amerikan mestaruuden raskaassa sarjassa 1994, 1996, 1997, 1998, 2001 ja 2002 sekä avoimessa luokassa vuosina 2001 ja 2002. Universiadeissa hän voitti kultaa raskaassa sarjassa vuonna 1995 sekä saavutti kaksi pronssia vuonna 1999.

## Lähteet
Arago (Q86)

**Arago** oli Ranskan laivaston Brumaire-luokan sukellusvene ().

## Valmistus
Alus tilattiin 29. lokakuuta 1906 Toulonin laivastontelakalta, missä köli laskettiin 18. tammikuuta 1909. Alus laskettiin vesille 28. kesäkuuta 1912 ja otettiin samana päivänä palvelukseen koeajoja varten. Se otettiin varsinaiseen palvelukseen 28. kesäkuuta 1913.

## Palvelus
Vuonna 1914 alus oli Toulonissa 1re Armée navalen 2. sukellusvenelaivueessa. Se oli 1915–1918 Adrianmerellä. Alus poistettiin 27. lokakuuta 1921 laivastoluettelosta, minkä jälkeen se oli myytävänä Toulonissa. Vuodesta 1928 alus oli Toulonissa kelluvana telakkaporttina tankkereidenaltaassa, kunnes sen tilalle sijoitettiin 28. tammikuuta 1930 *[[Astrée (Q95)|Astrée]]*. Vene siirrettiin tankkausaltaan portiksi. Se myytiin 25. kesäkuuta 1931 Toulonissa Société de Matériel Naval du Midille.

## Lähteet
*
*

### Viitteet
Li Shufang

**Li Shufang** (; s. 6. toukokuuta 1979 Qingdao) on kiinalainen judoka ja olympiamitalisti.

Li osallistui kaksiin olympialaisiin. Sydneyssä 2000 hän saavutti hopeaa alle 63-kiloisten sarjassa hävittyään loppuottelussa Ranskan Séverine Vandenhendelle. Ateenassa 2004 hän otteli samassa sarjassa ja hävisi ainoan ottelunsa Kanadan Marie-Hélène Chisholmille.

## Lähteet
Pitsikaupungin joulu

**Pitsikaupungin joulu** (Rauman joulu) on Raumalla vuodesta 2021 lähtien vuosittain järjestetty tapahtumakokonaisuus vuoden vaihteessa. Joulun tunnelmaa luodaan valaistuksin, joulutorilla ja erilaisilla tapahtumilla. Vähäraastuvankadun kuusikuja ja Kitukränn ovat tunnettuja Vanhan Rauman joulukujia. Vanhassa Raumassa on ollut monena vuonna myös jouluevankeliumin musiikkiesityksiä nimellä *Joulevangeeljum*.

## Kuvia jouluisesta Vanhasta Raumasta

Tiedosto:Pitsikaupungin joulu Tori 2025.jpg|Rauman kauppatori vuonna 2025
Tiedosto:Pitsikaupungin joulu Savilanpuisto 2025.jpg|Savilanpuisto vuonna 2025
Tiedosto:Pitsikaupungin joulu kuusikuja 2025.jpg|Vähäraastuvankadun kuusikuja vuonna 2025


## Lähteet
Le Verrier (Q88)

**Le Verrier** oli Ranskan laivaston Brumaire-luokan sukellusvene ().

## Valmistus
Alus tilattiin 29. lokakuuta 1906 Toulonin laivastontelakalta, missä köli laskettiin 4. elokuuta 1909. Alus laskettiin vesille 31. lokakuuta 1912 ja otettiin palvelukseen 30. lokakuuta 1913.

## Palvelus
Vuonna 1914 alus oli Bizertessä 1re Armée navalen 2. sukellusvenelaivueessa. Se oli 1914–1918 Adrianmerellä sekä marraskuusta 1914 maaliskuuhun 1915 Dardanelleillä. Tammikuussa 1918 alus oli Brindisissä 1. sukellusvenelaivueessa. Se avusti koeajoissa 1923–1924 Bizertessä ja 1924–1926 Toulonissa. Alus todettiin 30. joulukuuta 1924 käyttökelvottomaksi ja poistettiin 3. helmikuuta 1925 laivastoluettelosta. Se sijoitettiin Saphir-luokan miinanlaskukykyisten sukellusveneiden kehitykseen koealukseksi vedenalaisiin räjäytystöihin. Alus myytiin 25. kesäkuuta 1927 Toulonissa M. Saglialle.

## Lähteet
*
*

### Viitteet
Okapartahai

**Okapartahai** (*Sutorectus tentaculatus*) on partahaihin kuuluva kalalaji. Lajia tavataan Australian rannikolta.

## Koko ja ulkonäkö
Okapartahai voi kasvaa suurimmillaan 92–100 cm pitkäksi. Laji on ruumiinrakenteeltaan hoikka ja litteähkö. Sen pää on kookas ja leveä. Kalalla on kaksi matalaa ja pitkähköä selkäevää, jotka sijaitsevat ruumiin takaosassa. Okapartahain rinta- ja vatsaevät ovat kookkaat, leveät ja kolmionmuotoiset. Okapartahain kuonossa on viiksisäikeitä ja ihosta muodostuneita ulokkeita. Ihossa on lisäksi runsaasti piikikkäitä nystyjä. Väriltään kala on ruskea ja ruumiissa ja evissä on tummia laikkuja.

## Levinneisyys ja elintavat
Okapartahaita tavataan Australian etelärannikolta Länsi-Australiasta Etelä-Australiaan. Laji elää lähellä pohjaa kivikkoisilla koralliriutoilla ja vesikasvillisuuden joukossa. Sen elintavat ovat huonosti tunnettuja. Okapartahain ravintoa ovat todennäköisimmin kalat ja selkärangattomat eläimet. Kala on ovovivipaarinen eli munat kuoriutuvat emon sisällä ja syntyvät elävinä.

## Lähteet
Toyota GR Corolla RC2

**Toyota GR Corolla RC2** on Toyotan ralliauto, joka suunnattu American Rally Associationin (ARA) RC2-luokkaan. Auto perustuu Toyota GR Corolla -malliin ja käyttää Toyota GR Yaris Rally2 -autosta tuttua 1,6-litran turboahdettua moottoria sekä vaihteistoa. Seth Quintero ajaa autolla kartanlukijanaan Topi Luhtinen ARA-sarjan 100 Acre Wood Rally -kilpailussa maaliskuussa 2026, joka on mallin ensimmäinen kilpailu. Auton kehitystyöhön on osallistuneet Jari-Matti Latvala ja Juho Hänninen.

## Lähteet
Rauman joukkoliikenne

**Rauman joukkoliikenne** (Rauman Gyyt) ylläpitää opiskelu-, työ- ja palveluyhteydet Rauman alueen sisällä. Kesäisin liikenne on ollut usein ilmaista.

## Lähteet

## Aiheesta muualla
* Rauman Gyytin sivusto
Georg Friedrich Knapp

**Georg Friedrich Knapp** (7. maaliskuuta 1842 Gießen – 20. helmikuuta 1926 Darmstadt) oli saksalainen tilasto- ja taloustieteilijä. Hän oli 1867–1874 Leipzigin kaupungin tilastotoimiston johtajana, vuodesta 1874 professorina Strassburgissa. Hän teki merkittäviä tutkimuksia väestöteorian ja maataloushistorian alalla.

## Teokset
* *Über die Ermittelung der Sterblichkeit* (1868)
* *Theorie des Bevölkerungswechsels* (1874)
* *Die Bauernbereiung und der Ursprung der Landarbeiter in den ältern Theilen Preussens* (1887)
* *Die Landarbeiter in Knechtschaft und Freiheit* (1891)
* *Staatliche Theorie des Geldes* (1905)

## Lähteet

## Aiheesta muualla
Lancia Ypsilon Rally2 HF Integrale

**Lancia Ypsilon Rally2 HF Integrale** on Lancian valmistama Rally2-luokan auto, joka on tarkoitettu WRC2-sarjaan ja rallin EM-sarjaan. Autoa myydään asiakastalleille ja Lancia osallistuu kaudella 2026 WRC2-sarjaan Team Lancia Corse HF -tallin nimellä, jota pyörittää PH Sport. Autossa on 1,6-litran turboahdettu moottori ja viisivaihteinen Sadevin sekventiaalinen vaihteisto. Auton kori on uutta ja moottori sekä vaihteisto ovat päivitettyjä versioita Citroën C3 Rally2 -autossa käytetyistä.

## Lähteet
Curie (Q87)

**Curie** oli Ranskan laivaston Brumaire-luokan sukellusvene ().

## Valmistus
Alus tilattiin 29. lokakuuta 1906 Toulonin laivastontelakalta, missä köli laskettiin 25. toukokuuta 1909. Alus laskettiin vesille 18. heinäkuuta 1912 ja otettiin samana päivänä palvelukseen koeajoja varten. Se otettiin varsinaiseen palvelukseen 18. heinäkuuta 1913.

## Palvelus
Vuonna 1914 alus oli Toulonissa 1re Armée navalen 2. sukellusvenelaivueessa. Alus juuttui sukellusveneverkkoon yrittäessään tunkeutua Polan laivastotukikohtaan, minkä seurauksena se upposi 20. joulukuuta 1914. Itävalta-Unkarin laivasto nosti 21. joulukuuta 1914 – 2. helmikuuta 1915 hylyn, joka kunnostettiin. Alus liitettiin 1. kesäkuuta 1915 Itävalta-Unkarin laivastoon nimellä *SM U-14*. Alus löytyi 10. marraskuuta 1918 Cattarosta ja miehitettiin 18. marraskuuta Korfulla, minkä jälkeen se siirrettiin 24. joulukuuta Touloniin. Alus liitettiin 17. heinäkuuta 1919 Ranskan laivastoon alkuperäisellä nimellään. Se todettiin 8. maaliskuuta 1928 käyttökelvottomaksi ja poistettiin alusluettelosta 29. maaliskuuta. Alus asetettiin 25. heinäkuuta 1930 myyntiin Toulonissa, missä se myytiin 26. marraskuuta M. Casellille.

## Lähteet
*
*

### Viitteet
Brumaire (Q60)

**Brumaire** oli Ranskan laivaston Brumaire-luokan sukellusvene ().

## Valmistus
Alus tilattiin 26. elokuuta 1905 Cherbourgin laivastontelakalta, missä köli laskettiin 20. heinäkuuta 1909. Alus laskettiin vesille 29. huhtikuuta 1911 ja otettiin palvelukseen 20. maaliskuuta 1912.

## Palvelus
Vuonna 1914 alus oli Calais’ssa 2e Escadre légèren 2. sukellusvenelaivueessa ja tammikuussa 1918 Bretagneen sijoitetussa sukellusvenelaivueessa. Se poistettiin 16. heinäkuuta 1930 laivastoluettelosta ja myytiin 3. elokuuta 1931 Cherbourgissa M. Cousinille romutettavaksi.

## Lähteet
*
*

### Viitteet
Energia Laosissa

**Energia Laosissa** kuvaa Laosin energian tuotantoa, jakelua ja kulututusta.

Energiankulutus asukasta kohti vuonna 2023 oli 34,463  miljoonaa BTU:ta, maailman 195 valtion joukossa sijalla 110. Käytännössä koko väestö oli sähköverkon piirissä.Sen sijaan vain 11% väestöstä on pääsy turvallisiin ruoanvalmistusmenetelmiin, kuten sähköön tai maakaasuun.

Maassa käytetystä energiasta 38% tuotetaan kivihiilellä, 34% vesivoimalla (2023).

Laosissa on runsaasti vesivoimaa. Vuonna 2023 sen sähköntuotannosta 76,5&nbsp;% perustuu vesivoimaan, 0,2&nbsp;% aurinkoon ja 23,3&nbsp;% fossiilisiiin polttoaineisiin. Sähkö on merkittävä vientituote. Maa tuottaa jonkun verran myös kivihiiltä vientiin. 

Kotimaan sähkönkulutus katetaan pääosin Vientianen pohjoispuolella olevilla vesivoimaloilla. Maan keskiosan voimalat Theun-joessa tuottavat sähköä vietäväksi naapurimaihin, etenkin Thaimaahan. Osa suunnitelluista vesivoimahankkeista on hidastunut ympäristövaikutusten arvioinnin takia.

Vuonna 2022 loppukäyttäjistä suurimmat ryhmät olivat teollisuus ja kotitalouksien energiankäyttö, kummankin osuus oli kolmannes. Liikenteeseen kului 22% ja loput kuluivat kaupallisen ja julkisen sektorin kulutukseen.

Energiankulutuksessa liikenteen osuus on kasvanut. Vuonna 2014 maassa oli 1,6 miljoonaa mooottoriajoneuvoa, vuonna 2024 jo 3,1 miljoonaa. Tiestön puutteet ovat pitkään hidastaneet autoistumista, mutta ajotieverkon kokonaispituus kaksinkertaistui vuosina 1997–2012. Liikenne käyttää pääasiassa ulkomailta tuotuja fossiilisia polttoaineita, joten siirtyminen kotimaista sähköä käyttäviin kokosähkö- tai hybridiautoihin olisi houkuttelevaa. Suuret investointikulut ovat kuitenkin hidastaneet liikenteen sähköistymistä.Laosin energia tehokkuus oli vuonna 2022 noin 4,2 megajoulea verrattuna bruttokansantuotteeseen.

## Lähteet

## Aiheesta muualla
Foucault (Q70)

**Foucault** oli Ranskan laivaston Brumaire-luokan sukellusvene (). Alus oli ensimmäinen ilmahyökkäyksessä upotettu sukellusvene.

## Valmistus
Alus tilattiin 29. lokakuuta 1906 Cherbourgin laivastontelakalta, missä köli laskettiin 1910. Alus laskettiin vesille 15. kesäkuuta 1912 ja otettiin palvelukseen 20. kesäkuuta 1914 koeajoja varten.

## Palvelus
Vuonna 1914 alus liittyi Cherbourgissa 2e Escadre légèren 3. sukellusvenelaivueeseen, mistä se siirrettiin loppuvuodesta 1915 Välimerelle. Alus oli 1916 Adrianmerellä. Kaksi itävaltalaista merilentokonetta pommitti 15. syyskuuta 1916 Cattaron edustalla alusta, joka upposi. Miehistö pelastettiin merestä.

## Lähteet
*
*

### Viitteet
Työn sankari (Vietnam)

**Työn sankari** () on vietnamilainen kunniamerkki, joka perustettiin vuonna 1970. Sitä myönnetään henkilöille, jotka ovat ansioituneet työssään poikkeuksellisella tavalla. Tämän lisäksi saajan odotetaan olevan uskollinen Vietnamin sosialistiselle tasavallalle. Yhteisöille myönnettäessä myöntämisperusteena on hyvän sisäisen yhtenäisyyden ylläpito sekä hyvät yhteydet kommunistiseen puolueeseen.

Kunnianosoitusta myönnetään yhdessä luokassa:

*  kunniamerkin nauha

## Lähteet
Bosc-Hyons

**Bosc-Hyons** on kunta Pohjois-Ranskassa Seine-Maritimen departementissa Normandian alueella. Se sijaitsee noin 75 kilometriä Dieppen kaupungista kaakkoon.

Bosc-Hyonsin Saint-Michelin seurakuntakirkko sijaitsee kylän laidalla olevalla mäellä, mistä sen siluetti erottuu korkeine kellotorneineen Pays de Brayn peltoja ja niittyjä vasten. Kirkko on omistettu Pyhälle Mikaelille. Kirkon vanhimmat osat ovat 1100-luvun lopulta. 1500-luvulla kirkkoa laajennettiin, ja keskiaikainen kuori purettiin. Seuraavat muutostyöt tehtiin 1700-luvulla, jolloin sivuseinien ikkunoita laajennettiin.

## Lähteet

## Aiheesta muualla
Rudolf Kner

**Rudolf Kner** (1810–1869) oli itävaltalainen eläintieteilijä. Hän saavutti mainetta varsinkin kalojen tutkijana ja paleontologina. Hän kuvasi Johann Nattererin brasilialaisen tetra- ja monnikalakokoelmat (Wienin tiedeakatemian *Denkschriften* 1855 ja 1857), julkaisi yhdessä J. J. Heckelin kanssa *Die Süsswasserfische der österreichischen Monarchie* (1858), tutki ja selitti Novara-retkikunnan kalat, kirjoitti eläintieteen ja geologian oppikirjan sekä *Über die Ganoiden als naturliche Ordnung*.

## Lähteet

## Aiheesta muualla
Bouchevilliers

**Bouchevilliers** on kunta Pohjois-Ranskassa Euren departementissa Normandian alueella. Se sijaitsee Eptejoen varrella, noin 34 kilometriä Les Andelysin kaupungista koilliseen.

Bouchevilliersin kunnalla on ainutlaatuinen sijainti. Sitä halkova Eptejoen laakso oli rajaseutua Englannin miehityksen aikana. Oikealla rannalla olevien Rouenin ja Lyons-la-Forêt'n asukkaat kuuluivat Normandiaan, joka oli Englannin kuninkaan vallan alaisena. Vasemmalla rannalla oli taas Sainte-Geneviève des Brumesin kartanon ympärille muodostuneet kylät, jotka olivat osa Chaumont-en-Vexinin kreivikuntaa ja Pariisin parlamentin vallan alaisia.

Nykyään Bouchevilliers sijaitsee Euren departementin rajalla, aivan Seine-Maritimen ja Oisen departementtien läheisyydessä, joten sieltä voi ylittää kolme departementin rajan vain muutaman sadan metrin matkalla.

Saint-Ouenin kirkko on peräisin 1500-, 1600-, 1700- ja 1800-luvuilta, ja se on omistettu pyhälle Ouenille. Kirkko listattiin historialliseksi muistomerkiksi vuonna 1961 merkittävien puutöiden ja lasimestari Jacques Villonin lasimaalausten ansiosta.

Sainte-Geneviève des Brumesin kartano, joka on entinen temppeliherrojen komentokeskus, on listattu historialliseksi muistomerkiksi vuonna 1974. Kartano on yksityisomaisuutta, ja siellä järjestetään seminaareja sekä muita tilaisuuksia.

## Lähteet

## Aiheesta muualla
Jim B. Tucker

**Jim B. Tucker** (s. 1960) on yhdysvaltalainen lastenpsykiatri, joka toimi Virginian yliopiston Division of Perceptual Studies -tutkimusyksikön johtajana vuosina 2014–2025. Hän jatkoi Ian Stevensonin tutkimuksia väitetysti edelliset elämänsä muistavista lapsista.

Tucker syntyi eteläiseen baptistikonventioon kuuluvaan perheeseen. Uushenkisiä ideoita kannattaneen toisen vaimonsa vaikutuksesta hän kiinnostui mahdollisuudesta, että ihminen on enemmän kuin fyysinen ruumiinsa. Hän työskenteli yksityisellä sektorilla lastenpsykiatrina, kunnes kuuli Charlottesvillen *[[Daily Progress|The Daily Progress]]* -lehdestä Ian Stevensonin saaneen apurahan kuolemanrajakokemusten tutkimiseen. Tucker alkoi työskennellä Stevensonin kanssa vuonna 1996. Stevensonin siirryttyä eläkkeelle 2002 Tucker otti hänen paikkansa reinkarnaatiota tutkivan osaston johtajana.

## Teokset
* 
* 
* 
### Suomennettu teos
* 

## Lähteet
Saint-Aubin (Aisne)

**Saint-Aubin** on kunta Pohjois-Ranskassa Aisnen departementissa Hauts-de-Francen alueella. Se sijaitsee noin 43 kilometriä Laonin kaupungista länteen.

Saint-Aubinin kirkon historia ulottuu 1100-luvulle. Kirkon kellotorni tuhoutui Ranskan vallankumouksen aikana vuonna 1793. Tämän jälkeen kirkon kalusteet myytiin ja se muutettiin salpietaritehtaaksi. Kirkko palautettiin uskonnolliseen käyttöön vuonna 1803, jonka jälkeen se koki 1800-luvulla useita merkittäviä restaurointeja, kuten keski- ja poikkilaivan käytävien uudelleenrakentamiseen. Kirkossa on kuitenkin säilynyt joitakin 1100-luvun alkupuoliskon piirteitä, kuten keskilaivan yläosat, jotka ovat pysyneet suurelta osin koskemattomina.

## Lähteet

## Aiheesta muualla
Vietnamin kansallinen ritarikunta

**Vietnamin kansallinen ritarikunta** () oli Etelä-Vietnamissa jaettu ritarikunta, joka perustettiin 15. elokuuta 1950 maan hallituksen antamalla määräyksellä. Se korvasi Ranskan siirtomaavallan aikaisen Annamin lohikäärmeen ritarikunnan.

Ritarikuntaan haettiin inspiraatiota ranskalaisesta Kunnialegioonasta ja se oli Etelä-Vietnamin korkein mahdollinen kunnianosoitus, jota jaettiin sekä sotilaille että siviileille. Ritarikuntaa jaettiin tunnustuksena erityislaatuisesta palveluksesta ja urheudesta sekä sellaisille henkilöille, jotka olivat saaneet jo ulkomailla muita huomattavia tunnustuksia. Saajan ei tarvinnut olla Etelä-Vietnamin kansalainen ja Vietnamin sodan aikana kunnianosoitusta jaettiin useille amerikkalaisille. Kunnianosoitusta voitiin myöntää myös postuumisti.

Ritarikunnassa oli viisi luokkaa ja sen nauha oli punainen keltaisilla raidoilla:

*  suurristi
*  suurupseeri
*  komentaja
*  upseeri
*  ritari

## Lähteet
Saint-Aubin

**Saint-Aubin** voi tarkoittaa seuraavia:

## Ranskalaisia kuntia
* Saint-Aubin, kunta Aisnen departementissa
* Saint-Aubin, kunta Auben departementissa
* Saint-Aubin, kunta Côte-d'Orin departementissa
* Saint-Aubin, kunta Indren departementissa
* Saint-Aubin, kunta Juran departementissa
* Saint-Aubin, kunta Landesin departementissa
* Saint-Aubin, kunta Lot-et-Garonnen departementissa
* Saint-Aubin, kunta Nordin departementissa
* Saint-Aubin, kunta Pas-de-Calais’n departementissa
* Saint-Aubin, kunta Essonnen departementissa
Yläneen kirkonkylä

**Yläneen kirkonkylä** on Pöytyän kunnan kylä ja väkiluvultaan pienin taajama sekä entisen Yläneen kunnan keskustaajama. Vuonna 2023 taajaman väkiluku oli 908. Taajama on Pöytyän kunnan kolmesta taajamasta ainoa, jota ei luokitella kunnan keskustaajamaksi. Postinumero on 21900.

Taajama sijaitsee Euran ja Liedon välisen seututien 204 ja Lapin ja Hirvikosken välisen seututien 210 välissä Yläneenjoen varrella. Yläneen kirkonkylä on osa Loimaan seutukuntaa.

Yläneen yhtenäiskoulu, Yläneen luontokapinetti ja kirkko sijaitsevat Yläneen kirkonkylässä. 

## Lähteet
Urheilun jaksottaminen

**Urheilun jaksottaminen** eli **periodisointi** on jäsennelty harjoittelumenetelmä, joka jakaa urheilijan ohjelman peräkkäisiin sykleihin, joita ovat tyypillisesti makrosyklit (vuosittain), mesosyklit (kuukausittain) ja mikrosyklit (viikoittain). Jaksottaminen tapahtuu hallitsemalla järjestelmällisesti muuttujia (kuten määrää, intensiteettiä, frekvenssiä ja harjoitusvalintoja), mikä optimoi suorituskykyhuippuja, hallitsee väsymystä vähentäen ylikunnon tai vammojen riskiä. Jaksottaminen varmistaa progressiivisen kuormituksen lisäämisen, mahdollistaen samalla palautumisjaksoja ja edeten yleisistä valmistautumisvaiheista lajikohtaisiin kilpailuihin.

Jaksottamisen käsite sai alkunsa 1900-luvun puolivälissä Hans Selyen yleisen adaptaatio-oireyhtymän (GAS) stressivaste-teoriasta, joka kuvasi kuinka organismit sopeutuvat toistuviin stressitekijöihin hälytys-, mukautumis- ja uupumusvaiheiden kautta. Urheiluvalmennukseen sen järjestelmällisti neuvostoliittolainen tutkija Leo Matvejev 1960-luvulla soveltaen GAS-periaatteita urheilijoiden valmistautumiseen suunnittelemalla harjoittelukuormituksen vaihtelua mukautumisen välttämiseksi ja superkompensaation edistämiseksi. Myöhemmät kehitysaskeleet, kuten Tudor Bompan ja Juri Verhošanskin työt, laajensivat sen soveltamista eri urheilulajeihin korostaen pitkän tähtäimen suunnittelua lineaarisen etenemisen sijaan.

Urheilun jaksottamisen keskeisiin periaatteisiin kuuluvat vaatimusten mukaiset adaptaatiot (SAID-periaate), harjoittelumäärän ja intensiteetin käänteinen suhde sekä palautumis- tai huipennusvaiheiden sisällyttäminen. Yleisiin malleihin kuuluvat **lineaarinen jaksottaminen**, joka asteittain lisää intensiteettiä vähentäen määrää pidemmillä sykleillä; **aaltoileva (tai epälineaarinen) jaksottaminen**, jossa muuttujien vaihtelu on useampaa päivittäin tai viikoittain hermostolihaksen sopeutumisen parantamiseksi; sekä **lohkojaksottaminen**, joka keskittyy yhden suorituskyvyn tekijän keskitettyyn kehittämiseen lyhyen mesosyklin aikana. Nämä mallit räätälöidään yksilöllisesti urheilulajin, urheilijan kokemuksen ja kilpailukalenterin mukaan, ja tutkimus näyttää niiden tehokkuuden sekä kestävyys- että voimalajeissa.

Jaksotettu harjoittelu on osoittautunut tehokkaammaksi verrattuna ei-jaksotettuihin ohjelmiin, tuottaen suurempia lihasvoiman, tehon ja kokonaisurheilullisen suorituskyvyn parannuksia, erityisesti harjaantuneilla yksilöillä. Estämällä harjoittelutasoittumia ja ylikuntosyndroomaa se tukee urheilijan pitkäjänteistä kehitystä ja vähentää vammariskiä. Meta-analyysit vahvistavat sen hyödyt eri tasoisilla urheilijoilla harrastelijasta huippu-urheilijaan. Nykyään jaksotusstrategioihin yhdistetään usein teknologiaa, kuten sykkeen vaihtelua tai kuormituksen seurantaa, jotta niitä voidaan hienosäätää reaaliajassa.

## Lähteet
Jos mä oisin rehellinen

**Jos mä oisin rehellinen** on suomalaisduo Emman & Matildan esikoisalbumi, jonka Warner Music Finland julkaisi 19. syyskuuta 2025. Albumin on tuottanut Atso Soivio. Albumi nousi heti julkaisun jälkeen Suomen virallisen listan ykkössijalle.

Albumilta on julkaistu kaksi singleä; ”Sisko” 21. maaliskuuta 2025 ja ”Sun tyttö” 4. heinäkuuta 2025.

## Arvosteluja
* *[[Helsingin Sanomat]]*: 
* *[[Soundi]]*: 

## Kappaleet

## Lähteet
Viipurin korkeakouluseura

**Viipurin taloudellinen korkeakouluseura** **(VITAKO)** on viipurilaistaustainen yhdistys. 

## Historia
Seura perustettiin Viipurissa 21. tammikuuta vuonna 1919 ja sen tarkoituksena oli tukea kauppakorkeakoulun perustamista Viipurin kaupunkiin. Kauppakorkeakoulun perustamista varten tuli kerätä kymmenen miljoonan markan perustamispääoma. Seura keräsi varoja korkeakoulun perustamista varten, mutta toinen maailmansota ja kaupungin menetys rauhan jälkeen muutti seuran suunnitelmia.

Seura muutti sodan jälkeen Viipurista Helsinkiin. Toisen maailmansodan jälkeen seura keskittyi Lappeenrannan kaupungin kehitystyöhön. Seura oli tukemassa Lappeenrannan-Lahden teknillisen yliopiston perustamista vuonna 1966 ja kauppatieteellisen tiedekunnan perustamista vuonna 1992. Seura tuki taloudellisesti LUT:n Lahden kauppakorkeakoulun perustamista.  

Seura jakaa kahden vuoden välein Viipuri-palkinnon (Viipuri Prize in Strategic Management and Business Economics).

## Katso myös

* Pamaus-Seura

## Lähteet
Knut Fredrik Söderwall

**Knut Fredrik Söderwall** (1. tammikuuta 1842 – 30. toukokuuta 1924) oli ruotsalainen kielitieteilijä. Hän toimi pohjoismaisten kielten professorina Lundin yliopistossa vuosina 1892–1907. Söderwall valittiin Ruotsin akatemiaan vuonna 1892, ja hän työskenteli pitkään Svenska Akademiens ordbokin toimituksessa.
## Julkaisuja
* *Om verbets rektion i fornsvenskan* (1865)
* *Om främmande ords behandling i fornsvenskan* (1867)
* *Hufvudepokerna af svenska språkets utbildning* (1870)
* *Ordbok öfver svenska medeltidsspråket* (I-II, 1884–1918)
## Lähteet

## Aiheesta muualla
Kenne Fant

**Carl-Henrik ”Kenne” Fant** (1. tammikuuta 1923 Strängnäs – 29. toukokuuta 2016) oli ruotsalainen näyttelijä, elokuvaohjaaja ja kirjailija. Hän esiintyi parissakymmenessä elokuvassa ja ohjasi itse muutamia. Vuonna 1962 hänestä tuli Svensk Filmindustrin tuotantopäällikkö ja 1963–1980 hän toimi yhtiön toimitusjohtajana.
## Bibliografia
* *Askberget* (1979)
* *Intränglingen* (1981)
* *Marie* (1983)
* *Torkpojken* (1977)
* *R* (1988)
* *Alfred Bernhard Nobel* (1991)
* *Stamfadern* (1994)
* *Torgny Segerstedt* (2007)
* *Nära bilder* (1997)
* *Vargmänniskan* (2008)
* *Patricia B* (2011)
## Lähteet
Fant (täsmennyssivu)

**Fant** voi tarkoittaa seuraavia:

* *[[Fant]]*, norjalainen elokuva vuodelta 1937

## Sukunimenä
* George Fant (1916–1998), ruotsalainen näyttelijä ja teatterinjohtaja
* Gunnar Fant (1919–2009), ruotsalainen puhesynteetikko ja professori
* Kenne Fant (1923–2016), ruotsalainen näyttelijä, elokuvaohjaaja ja kirjailija
Laon kirjaimisto

**Laon kirjaimisto** () on laon kieleen käytetty kirjoitusjärjestelmä, joka on abugida. Kirjoitussuunta on vasemmalta oikealle. Kirjaimisto kehittyi 1300-luvulla Lan Xang -kuningaskunnan hallitsijoiden määrättyä kirjureitaan kehittämään uusi kirjaimisto. Mallia otettiin oletettavasti vanhasta khmeristä. Kirjakieli on hyvin säännöllistä ja yksi merkki vastaa aina yhtä ääntä. Silminnähden samasta äänteestä on kuitenkin kaksi eri merkkiä, mutta niiden erot ovat siinä, mikä laon kielen toonista seuraa kyseistä kirjainta.

Vakiintunutta translitterointijärjestelmää latinalaisiin aakkosiin ei ole. Laosissa käytetään ranskaan perustuvaa translitterointijärjestelmää, mutta sitä ei ole standardoitu. Laossa ei käytetä sanavälejä sanojen välillä; sen sijaan välillä erotetaan lauseita.

## Kirjoitusmerkit

### Konsonantit

Lähde:

### Vokaalit

Lähde:

## Lähteet
West End Girl

**West End Girl** on brittiläisen laulaja-lauluntekijä Lily Allenin viides studioalbumi, joka julkaistiin 24. lokakuuta 2025 BMG:n kautta. Kyseessä on Allenin ensimmäinen julkaisu seitsemään vuoteen ja Parlophonesta lähdön jälkeen. *West End Girl* äänitettiin suurimmaksi osin Los Angelesissa joulukuussa 2024. Sanoituksellisesti albumi käsittelee Allenin avioliiton purkautumista näyttelijä David Harbourin kanssa, ja sitä miten hän käsitteli tämän väitettyä uskottomuutta sekä siihen liittyvää tunneperäistä reaktiotaan.

Albumi nousi Britannian albumilistan toiselle sijalla ja se on myynyt maassa hopealevyn verran. Albumin ensimmäinen single ”Madeline” nousi Britannian singlelistalla 20 parhaan joukkoon ja albumiraita ”Pussy Palace” nousi listan sijalle kahdeksan. Edistääkseen albumia Allenin on määrä lähteä konserttikiertueelle *Lily Allen Performs West End Girl*, joka alkaa maaliskuussa 2026.

*West End Girl* -albumin kansikuvan on luonut espanjalainen taiteilija Nieves González. 

## Arvosteluja
* Metacritic: 84/100
* AllMusic: 
* *[[The Daily Telegraph]]*: 
* *[[The Guardian]]*: 
* *[[Helsingin Sanomat]]: 
* *The Independent*: 
* *NME*: 
* *Pitchfork*: 7,3/10
* *Rolling Stone'': 

## Kappaleet

* ”Beg for Me” sisältää samplen Lumideen kappaleesta ”Never Leave You (Uh Oooh, Uh Oooh)”, jonka ovat kirjoittaneet Lumidee, Teddy Mendez, Edwin Perez ja Steven Marsden.

## Lähteet